การบินไทย ส่งดรีมไลเนอร์ 787-9 ไปกลับ กรุงเทพฯ-ไทเป ประเดิม 1 ธ.ค.60 
นายวิวัฒน์ ปิยะวิโรจน์ รักษาการรองกรรมการผู้อำนวยการใหญ่สายการพาณิชย์ บริษัท การบินไทย จำกัด (มหาชน) เป็นประธานในงานเลี้ยงแนะนำ การบินไทยนำเครื่องบินใหม่ล่าสุดโบอิ้ง 787-9 ดรีมไลเนอร์ ทำการบินสู่ไทเป โดยมีนางสาวสุรีย์ ไตรรัตนนุกูล รองผู้อำนวยการใหญ่ รักษาราชการแทนผู้อำนวยการใหญ่ สำนักงานการค้าและเศรษฐกิจไทย ประจำไต้หวัน และนายอัลเบิร์ต เผ กรรมการผู้จัดการ บริษัท ไลอ้อน ทราเวล ไต้หวัน รวมทั้งแขกผู้มีเกียรติในแวดวงธุรกิจการบิน การท่องเที่ยวในไต้หวัน เข้าร่วมงาน พร้อมด้วยนายวิโรจน์ ศิริโหราชัย ผู้อำนวยการใหญ่ฝ่ายบริหารรายได้และบริการการพาณิชย์ บริษัท การบินไทยฯ และนายวิชญ์ กิจจาทร ผู้จัดการทั่วไปการบินไทยประจำไต้หวัน ร่วมให้การต้อนรับ ณ โรงแรมแมนดาริน โอเรียลเต็ล ไทเป ไต้หวัน,ทั้งนี้ บริษัท การบินไทยฯ นำเครื่องบินโบอิ้ง 787-9 ดรีมไลเนอร์ ซึ่งเป็นเครื่องบินรุ่นใหม่ล่าสุดที่มีความทันสมัยมาให้บริการในเส้นทางสู่ไทเป ใช้ทำการบินเที่ยวบิน TG632 กรุงเทพฯ-ไทเป และเที่ยว TG633 ไทเป-กรุงเทพฯ เริ่มวันที่ 1 ธันวาคม 2560 เป็นต้นไป ปัจจุบันการบินไทยทำการบินไป-กลับ กรุงเทพฯ-ไทเป รวม 20 เที่ยวบินต่อสัปดาห์ เพื่อเป็นการเพิ่มศักยภาพและเพิ่มส่วนแบ่งการตลาดในตลาดไต้หวัน ซึ่ง ไทเป ถือเป็นหนึ่งในเส้นทางบินที่สำคัญในเชิงยุทธศาสตร์ของการบินไทยที่มีอัตราการเติบโตอย่างมากและมีการแข่งขันทางการตลาดสูง เห็นได้จากจำนวนนักท่องเที่ยวที่เดินทางจากไต้หวันมาประเทศไทย มีจำนวนกว่า 560,000 คนต่อปี.
การบินไทย แนะนำเครื่องบินใหม่ โบอิ้ง 787-9 ดรีมไลเนอร์ ทำการบินไปกลับสู่ไทเป ในเที่ยวบิน TG632 กรุงเทพฯ-ไทเป และเที่ยว TG633 ไทเป-กรุงเทพฯ เริ่มวันที่ 1 ธันวาคม 2560 เป็นต้นไป
กรุงเทพ-ไทเป,การบินไทย,ตั๋วเครื่องบินไปไต้หวัน,787-9,ดรีมไลเนอร์